cyanic-selkie/wikianc huggingface dataset:
Imhotep
Vergoddeliking
Hy is vereer in die omgewing van Thebe, in tempels wat aan Thoth gewy was. Die antieke Grieke het hom ook verbind met die Griekse god Asklepios.
Volgens mites was Imhotep se ma ’n gewone vrou met die naam Cheredoe-anch; sy is self later as ’n halfgod vereer as die dogter van die god Banebdjedet. Omdat Imhotep ook as die "Seun van Ptah" bekend was, is soms beweer sy ma was Sechmet, die beskermingsgodin van Bo-Egipte en die vrou van Ptah.
Die hongersnoodstele van Bo-Egipte, wat uit die Ptolemeïese tydperk (305-30 v.C.) dateer, bevat ’n inskripsie oor ’n hongersnood tydens Djoser se bewind wat sewe jaar geduur het. Imhotep kry die eer dat hy ’n belangrike element in die beëindiging daarvan was. Een van die priesters het die verband tussen die god Chnoem en die styging van die Nylrivier aan die koning verduidelik, en dié het toe ’n droom gehad waarin die Nylgod met hom praat en belowe om die droogte te beëindig.
As ’n aanvuurder van die Egiptiese kultuur het Imhotep se geïdealiseerde beeld tot goed in die Romeinse tydperk geduur.
Sericolophus reflexus
Die spons behoort tot die genus Sericolophus en tot die familie Pheronematidae. Die wetenskaplike naam van die spesie is die eerste keer geldig gepubliseer in 1894 deur Ijima.
Robert Hutton (akteur)
Robert Hutton (11 Junie 1920 – 7 Augustus 1994) was 'n Amerikaanse akteur, regisseur, en skrywer. Hy was bekend vir sy rolle in die rolprente Destination Tokyo (1943), Invisible Invaders (1959), The Slime People (1963), en They Came from Beyond Space (1967).
Waboomsrivier (Grootrivier)
Die Waboomsrivier is 'n kort rivierlopie wat in 'n diep kloof in die Hessequa Plaaslike Munisipaliteit van die Wes-Kaap vloei. Dit is 'n klein sytak van die Grootrivier wat via die Gouritsrivier see toe vloei.
Shabdrung Rinpoche
duimnael|260px|[[Ngawang Namgyal, die eerste Shabdrung van Bhoetan.]]
Shabdrung of Zhabdrung (ཞབས་དྲུང་, Wylie: zhabs-drung; "voor die voete van") was ’n titel wat in Tibet gebruik is wanneer na groot lamas verwys of hulle aangespreek is, veral dié van ’n erflike linie. In Bhoetan het die titel feitlik altyd verwys na Ngawang Namgyal (1594-1651), die stigter van die Bhoetanese staat wat as die Shabdrung Rinpoche bekend was, of een van die reïnkarnasies wat hom opgevolg het.
Ngawang Namgyal
Namgyal was die stigter van Bhoetan nadat hy die oorlogvoerende konininkryke in die gebied verenig het. In die Kagyu-skool van Tibettaanse Boeddhisme word hy naas Padmasambhava en Gautama Boeddha as die belangrikste figuur beskou.
Namgyal het ’n dubbele regeringstelsel in Bhoetan gevestig, waarvolgens die Druk Desi die administrasie van die land bestuur het; hy is bygestaan deur goewerneurs bekend as penlops. Die Je Khenpo het godsdienssake beheer. Ná Namgyal se dood in 1651 is hy opgevolg deur ’n reeks reïnkarnasies wat aan die hoof van die land sou gestaan het.
Ngalop
Die Ngalop (Dzongkha: སྔལོངཔ་, Wylie: snga long pa; volgens volksetimologie "eerste opgekome volk" of "eerste bekeerde volk") is ’n volk van Tibetttaanse herkoms wat reeds in die 9de eeu na Bhoetan migreer het. Orientaliste het voorheen die naam "Bhote" of "Bhotiya" gebruik, wat beteken "mense van Bod (Tibet)", ’n term wat ook na die Tibettane kan verwys. Dit lei tot verwarring en dié term word deesdae selde gebruik om na die Ngalop te verwys.
Shabdrung Rinpoche
Ngawang Namgyal
Om die mag van dié reïnkarnasies te verdeel, het die Druk Desi, Je Khenpo en penlops saamgesweer om nie net een nie, maar drie verskillende persone as Shabdrung te erken – een elk vir die liggaam, gees en spraak. Eindelik het die land weer verval in verskillende faksies wat mekaar die stryd aangesê het.
Ngalop
Die Ngalop het die Tibettaanse kultuur en Boeddhisme na die land gebring en is die oorheersende politieke en kulturele element in die moderne Bhoetan. Verder is kulturele, etniese en taalidentiteit in die land nie altyd wedersyds eksklusief nie. Om dié rede word dikwels na die Ngalops verwys as Bhoetanese. Hul taal, Dzongkha, is die amptelike taal en kom van Oudtibettaans.
Die Ngalop oorheers die westelike en noordelike dele van die land, insluitende Thimphu en die Dzongkhasprekende streek. Die term kan verskeie verwante taal- en kultuurgroepe insluit, soos die Kheng en die sprekers van Bumthang.
Shabdrung Rinpoche
Die laaste Shabdrung
In 1907, in ’n poging om die disfunksionele regeringstelsel te hervorm, is ’n monargie gestig met Ugyen Wangchuck, die penlop van Trongsa, as die land se eerste koning.
Nadat die nuwe koningshuis teenstand gekry het van die sewende Shabdrung, Jigme Dorji, is dié na ’n klooster gestuur om "af te tree". Hy is in 1931 dood. Hy was die laaste Shabdrung wat deur Bhoetan erken is.
Fleur Bennett
Fleur Bennett (gebore 18 Junie 1968) is 'n Engelse aktrise. Sy is bekend vir haar rolle in die televisiereekse ''Are You Being Served? Again! (1992), Cracker (1993), Nelson's Column (1994), en Midsomer Murders'' (1997).
Stereochlamis incertum
Stereochlamis incertum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Stereochlamis en tot die familie Cribrospongiidae. Die wetenskaplike naam van die spesie is die eerste keer geldig gepubliseer in 1927 deur Ijima.
Selektiewe geel
Die kleur selektiewe geel is 'n byna oranje skakering van geel.
Kleurkoördinate
Volgens verskeie kleurskemas word selektiewe geel as volg voorgestel:
2022 Saoedi-Arabiese Grand Prix
Die 2022 Formule Een Saoedi-Arabiese Grand Prix is op 27 Maart 2022 op die Djedda-straatrenbaan gehou, en was die 1059ste byeenkoms van die Formule 1-wêreldkampioenskap sedert 1950 gewees. Dit was die tweede uitgawe van die Grand Prix ​​van Saoedi-Arabië vir die Formule 1-wêreldkampioenskap en die tweede rondte van die 2022-kampioenskap.
Sebastian Vettel (Aston Martin) is weereens deur Nico Hülkenberg vervang vir hierdie Grand Prix omdat Vettel steeds COVID-19-positief was.
Bande
Pirelli het die volgende bande in Saoedi-Arabië verskaf:
Vrye oefening
Daar was drie oefensessies, elk een uur lank. Die eerste twee was op Vrydag 25 Maart om 17h00 en 20h00 (plaaslike tyd UTC+03:00) en die derde op 26 Maart om 17h00.
Kwalifisering
Kwalifisering het op 26 Maart om 20h00 plaaslike tyd plaasgevind. *1 Daniel Ricciardo ontvang 'n roosterstraf van drie plekke vir die hinder van Esteban Ocon tydens K2. *2 Mick Schumacher het onttrek uit die wedren, weens 'n swaar ongeluk tydens kwalifisering. Sy roosterplek is deur die ander jaers ingeneem. *3 Yuki Tsunoda behaal geen tyd in K1 weens 'n probleem met die verkoeling, maar mag steeds aan die ren deelneem.
Wedren
Die renjaers het om 20h00 (plaaslike tyd) op 27 Maart weggespring en 50 rondtes gejaag.
Renuitslag
Charles Leclerc ontvang 'n ekstra punt vir die vinnigste rondte. † Alexander Albon haal nie die eindstreep nie, maar word wel geklassifiseer, omdat hy meer as 90% van die renafstand afgelê het.
Steve Ihnat
Steve Ihnat (7 Augustus 1934 – 12 Mei 1972) was 'n Amerikaanse akteur, skrywer, en regisseur. Hy was bekend vir sy rolle in die rolprente Countdown (1967), Do Not Throw Cushions Into the Ring (1970), en The Honkers (1972), en in die televisiereeks Star Trek (1966).
Annette Benson
Annette Benson (1895 – 1965) was 'n Engelse aktrise. Sy was bekend vir haar rolle in die rolprente The Nonentity (1922), Lovers in Araby (1924), When Boys Leave Home (1927), en Shooting Stars (1928).
Lipastrotethya hilgendorfi
Lipastrotethya hilgendorfi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lipastrotethya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1898 deur Thiele.
Jack Ingram (akteur)
Jack Ingram (15 November 1902 – 20 Februarie 1969) was 'n Amerikaanse akteur. Hy was bekend vir sy rolle in die rolprente Young Bill Hickok (1940), Who's Guilty? (1945), Federal Operator 99 (1945), en Superman (1948).
Leninisme
Leninisme is die vergestalting van 'n politieke teorie wat ontwikkel is, en vernoem is na die Russiese rewolusionêr, en later die Sowjetse premer, Wladimir Lenin. Die doel hiervan was vir die stig van 'n demokratiese organisasie vir die rewolusionêre baanbreker party. Volgens Lenin was die einddoel van die baanbreker party om 'n diktatorskap van die proletariaat met die hulp van die werkersklas in Rusland te vestig. Wanneer die regeerders van die burgerstand vervang word met die werkersklas word die pefekte geleentheid geskep vir die volledige ontwikkeling na sosialisme. Leninisme bestaan uit sosialisties- politieke en ekonomiese teorieë wat uit Marxisme ontwikkel het, sowel as Lenin se vertolking van die Marxistiese teorieë vir die praktiese toepassing op die sosio-politieke omstandighede van die landelike Russiese Ryk van die vroeë twintigste eeu. In Februarie 1917 was Leninisme vir vyf jaar lank die Russiese toepassing van Marxisme se ekonomiese- en politieke filosofie wat deur die Bolsjewiste ontwerp en uitgevoer is. Die Bolsjewiste was die baanbrekerparty wat leiding geneem het in die stryd vir die politieke vryheid van die werkersklas in Rusland.
Funksioneel moes Lenin se baanbreker party aan die werkersklas politieke bewusmaking (opvoeding en organisasie) en rewolusionêre leierskap bied wat nodig was om kapitalisme in die Russiese Ryk omver te werp. Ná die Russiese Rewolusie (1917), het Leninisme die dominante weergawe van Marxisme in Rusland geword. Die Bolsjewiste was beskou as die enigste ware vorm van Marxisme en alle vorme van anti-Leninistiese Marxisme, soos die geval met die Mensjewiste en ander faksies van die Sowjet revolusionêres, is die faksies op 'n gewelddadige wyse vervolg. Die Russiese Burgeroorlog het uit verskeie linksgesinde opstande teen die Bolsjewiste bestaan, maar dié opstande is verslaan en Leninisme het die amptelike staatsideologie van die Sowjet demokrasie in die Russiese Sosialistiese Federale Sowjetrepubliek geword voor die eenheids-samesmelting van die Sowjetunie in 1922. In die post-Leninistiese Rusland van 1925–1929 het Josef Stalin die aanvaarding van Leninisme as die enigste legitieme vorm van Marxisme weereens bekragtig deur dit as die enigste ondeelbare entiteit genaamd Marxisme-Leninisme te verklaar. Dit het toe die staatsideologie van die Sowjetunie geword.
Geskiedkundige agtergrond
Gedurende die negentiende eeu het die Kommunistiese Manifes (1848) van Karl Marx en Friedrich Engels 'n beroep gedoen vir die internasionale politieke unifikasie van die Europese werkersklas. Die doel hiervan was om 'n Kommunistiese rewolusie te bewerkstellig en die manifes het voorgestel dat, aangesien die sosio-ekonomiese organisasie van kommunisme verhewe geag is bo kapitalisme, sal die werkersrewolusie eerste in die ekonomies gegoede, geindustrialiseerde lande begin. Tog het die sosio-ekonomiese agterstand van die Imperiale Rusland in die vroeë twintigste eeu vir snelle en intensiewe industrialisering in die land gesorg. Dit het 'n verenigde werkersklas-proletariaat in die oorwegend landelike kleinboergemeenskappe gevestig.
'n Belangrike rede hiervoor was omdat die industrialisering meestal met buitelandse fondse gefinansier is en die Russiese Tsareryk (1721–1917) nie 'n rewolusionêre burgerstand met politieke en ekonomiese invloed oor die werkers en die kleinboere gehad het nie soos Frankryk gedurende die Franse Rewolusie van 1789. So, hoewel Rusland se politieke ekonomie hoofsaaklik plattelands en semi-feodaal was, het die taak van 'n demokratiese rewolusie teruggeval op die skouers van die stedelike, industriële wekersklas as die enigste sosiale klas wat grondhervorming en demokratisering kon bewerkstellig aangesien die grondeienaars in die dorpe en stede sou probeer om enige rewolusie te onderdruk. In April 1917 pubiseer Lenin sy April Tesis, die stategie vir die Oktober-rewolusie, waarin hy voorstel dat die Russiese rewolusie nie 'n geÏsoleerde nasionale gebeurtens is nie, maar 'n fundamentele internasionale gebeurtenis-- die eerste sosialistiese wêreldrewolusie. Lenin se praktiese toepassing van Marxisme en die werkersklas se stedelike rewolusie teen die sosiale, politieke en ekonomiese toestande onder die Tsaristiese Rusland was die brandpunt wat met die hulp van die "rewolusionêre nasionalisme van die armes"  die absolute monargie van die driehonderjarige Huis van Romanof, tot 'n val gebring het (1613–1917).
Imperialisme
In die proses waar die Russiese toepassing van Marxisme ontwikkel is, het die pamflet,  Imperialisme, die Hoogste Vlak van Kapitalisme (1916), Lenin se analise van ekonomiese ontwikkeling uitgebeeld soos dit deur Karl Marx voorspel was: dat kapitalisme 'n wêreldwye finansiële instelling sal word waar gevorderde industriële lande hul finansiële kapitaal na hul koloniale lande sal uitvoer om die natuurlike hulpbronne en die goedkoop handearbeid van die plaaslike bevolkings uit te buit. Dié superuitbuiting van die arm (onder-ontwikkelde) lande skep die geleentheid vir die ryk (ontwikkelde) lande om die arbeiders in hul stamlande polities gelukkig te hou met ietwat van 'n hoër lewenstandaard, en om 'n vreedsame arbeidsmark tuis te verseker. 'n Werkersklas-rewolusie van arbeiders en kleinboere was dus nie in die ontwikkelde kapitalistiese lande moontlik nie terwyl die imperialistiese globaal- finansiële stelsel steeds in plek is nie. Dit moes dus 'n onder-ontwikkelde land wees wat die eerste rewolusie moes begin het en in die vroeë twintigste eeu was die Russiese Ryk die polities swakste land in die kapitalistiese globaal-finaniële stelsel.
Voor die Rewolusie, ondanks die feit dat hy politieke hervorming ondersteun het, en die Bolsjewiste vir verkiesing toegelaat het by die Duma, het Lenin voorgestel dat Kapitalisme uiteindelik net deur 'n rewolusie omver gewerp kan word.en nie deur stelselmatige hervorming nie aangesien die regerende kapitaal- sosialistiese klas, wat in beheer van die ekonomiese mag was, die aard van die politieke mag binne die burgerstand bepaal.
Ekonomie
Die Sowjetse demokrasie het die industrieë genasionaliseer en 'n buitelandse handelsmonopolie gevestig vir die produktiewe koördinering van die nasionale ekonomie, en om sodoende te verhoed dat Russiese nasionale industrieë teen mekaar meeding. Om die bevolking in die stede en dorpe te kan voed het Lenin Oorlogskommunisme (1918–1921) ingestel as 'n noodsaaklike  — voldoende wapens- en kosvoorrade  — om in die Russiese Burgeroorlog (1917–1923) te kon veg. Later, in Maart 1921, het hy die  Nuwe Ekonomiese Beleid (NEB1921-1929) ingestel wat maatstawwe toelaat vir private handel en binnelandse vrye handel. Hy het ook  graan-rekwisisies met 'n landboubelasting vervang wat deur staatsbanke bestuur is. Die doel van die NEB was om opstande tydens hongersnood onder die plattelanders te beheer en om 'n mate van die vryemarkstelsel toe te laat waar die winste die kleinboere moes aanmoedig om hul landbouprodukte te oes wat nodig is om die dorpe en stede te voed. Lenin wou ook hierdeur die stedelike werkersklas, wat baie mans (werkers) in die teenrewolusionêre Burgeroorlog verloor het, ekonomies hervestig  Die sosialistiese nasionalisering van die ekonomie sou dan deur die NEB uitgebou word om Rusland te industrialiseer, die werkersklas versterk, en die lewenstandaarde verhoog. Lenin het die ontwikkeling van nuwe sosialstiese state in die ontwikkelde lande as noodsaaklik beskou om Rusland se ekonomie te verstewig, en sosialisme bo kapitalisme te bevorder. In sy visie vir die groei van sosialisme was Lenin baie bemoedig deur die Duitse Rewolusie van 1918–1919, die Italiaanse opstande en die algemene stakings van 1920, asook die industriële onrus in Brittanje, Frankryk en Amerika.
Sosialistiese kultuur
Die rol van die Marxistiese baanbreker party was om die werkers en landbewoners (peasants) polities op te voed en om af te sien van die gemeenskaplike "valse bewustheid" van geloof en nasionalisme wat die verpersoonliking was van die kuturele status quo wat deur die burgerklas aan die proletariaat verkondig is om hul ekonomiese uitbuiting te fasiliteer. Onder die invloed van Lenin het die Sentrale Komitee van die Bolsjewistiese Party verklaar dat die ontwikkeling van die sosialistiese  werkerskultuur nie "van bo af" onderdruk mag word nie.
Leninisme na 1924
In die era ná die Rewolusionêre Rusland, was Stalinisme (Sosialisme in een land) en Trotskyȉsme (Permanente wêreldrewolusie) die vernaamste filosofieë van Kommunisme wat 'n legitieme ideologiese uitvloeisel van Leninisme was, maar binne die Kommuniste Party het elke ideologiese faksie tog die politieke legitimiteit van die opponerende faksie misken.
Dale Ishimoto
Dale Ishimoto (3 April 1923 – 4 Maart 2004) was 'n Amerikaanse akteur. Hy was bekend vir sy rolle in die rolprente King Rat (1965), Enter the Ninja (1981), en Beverly Hills Ninja (1997), en in die televisiereeks Kung Fu (1972).
Uilkraalsrivier
Die Uilkraalsrivier is 'n rivier wat in die Overbergstreek van die Wes-Kaap vloei. Dit is 'n sytak van die Boesmansrivier wat in die Atlantiese Oseaan uitmond.
Lipastrotethya rhaphoxea
Lipastrotethya rhaphoxea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lipastrotethya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1934 deur De Laubenfels.
Anna Karenina
Anna Karenina (Russies: Анна Каренина [ˈanːə kɐˈrʲenʲɪnə]) is 'n boek deur die Russiese skrywer Leo Tolstoi wat in 1878 uitgegee is. Dit word allerweë as een van die beste romans nóg beskou. Die boek vertel die verhaal van 'n getroude vrou, Anna Karenina, wat op 'n jong weermagoffisier verlief raak. Die verhaal is onder andere in 1935, 1948, 1997 en 2012 verfilm.
Die roman verskyn van 1873 tot 1877 as 'n opvolgverhaal in die tydskrif Roesski Wjestnik ("Russiese Boodskapper"), totdat Tolstoi rusie met die uitgewer, Michail Katkof, aangaande gebeure in die laatste deel kry. Om dié rede is die volledige werk vir die eerste keer in 1878 in boekvorm gepubliseer.
Anna Karenina word algemeen as 'n hoogtepunt in realistiese fiksie gesien en Tolstoi het dit as sy eerste regte roman beskou. Daar word algemeen aanvaar dat die karakter van Anna op Maria Hartung (1832–1919), die oudste dogter van die Russiese digter Aleksander Poesjkin, gebaseer is. Tolstoi het haar per geleentheid ontmoet, waarna hy Poesjkin se prosa begin lees het en oor haar gefikseer het.
Storielyn
Die boek handel oor Anna, wat getroud is met die ou hoë amptenaar Karenin, maar verlief raak op die jonger graaf Wronski. Parallel hiermee word die verhoudings tussen twee kontrasterende egpare ook beskryf: Lewin (wat moontlik op Tolstoi self gebaseer is) en Kitty ondervind probleme in die eerste periode van hulle huwelik, maar die verhouding is tog suksesvol grootliks te danke aan die pligsbesef van die man. In teenstelling hiermee is Stefan Oblonski en Dolly al jare ongelukkig getroud, maar sy vrou aanvaar die huwelik ter wille van die kinders. Die roman vorm 'n gebalanseerde en afgeronde geheel. Alles bly tot op die laaste bladsye boeiend en geloofwaardig.
Sympagella anomala
Sympagella anomala is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 1903 deur Ijima.
Lipastrotethya strongyloxea
Lipastrotethya strongyloxea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Zand-dinastie
Die Zand-dinastie (, Selseleye Zandiye; ) was 'n Irannese dinastie wat deur Karim Khan Zand (bewind: 1751-1779) gestig is. Hy het in die 18de eeu aanvanklik oor Suid- en Sentraal-Iran regeer. Die gebied is gou uitgebrei en het later 'n groot deel van die hedendaagse Iran ingesluit, sowel as Azerbeidjan, Bahrein en dele van Armenië and Irak.
Dylan Thomas
Dylan Marlais Thomas (27 Oktober 1914 – 9 November 1953) was 'n Walliese digter en skrywer. Hy is veral bekend om sy gedigte "Do not go gentle into that good night" en "And death shall have no dominion", die radiodrama "Under Milk Wood", en radiouitsendings soos "A Child's Christmas in Wales" en "Portrait of the Artist as a Young Dog". Ten tyde van sy dood het hy 'n reputasie gehad as 'n "roistering, drunken and doomed poet".
Emily Bergl
Emily Bergl (gebore 25 April 1975) is 'n Engelse aktrise. Sy is bekend vir haar rolle in die rolprente The Rage: Carrie 2 (1999), Happy Campers (2001), en Blue Jasmine (2013).
Dylan Thomas
Thomas is in 1914 in Swansea, Wallis, gebore. In 1931 het hy op 16-jarige leeftyd sy skoolloopbaan opgesê en as verslaggewer vir die South Wales Daily Post begin werk. Baie van sy werke het in druk verskyn tydens sy tienerjare. In 1934 het die publikasie van sy gedig "Light breaks where no sun shines", die literêre wêreld op hol geneem. Terwyl hy in Londen gewoon het, het hy vir Caitlin Macnamara ontmoet. Hulle is in 1937 getroud, en het drie kinders gehad: Llewelyn, Aeronwy, en Colm.
Zand-dinastie
thumb|180px|links|Karim Khan Zand, stigter van die dinastie (1751). Die bewind van die dinastie se belangrikste heerser, Karim Khan, is gekenmerk deur vooruitgang en vrede. Kuns en argitektuur het gedy tydens die bewind van Karim Khan, wie se hoofstad Shiraz was. Sommige argitektoniese temas het herleef uit nabygeleë terreine van die Achaemenidiese (550-330 v.C.) en Sassanidiese (224-651 n.C.) tydperke van pre-Islamitiese Iran. Kenmerkende Zand-kuns onder die Zand-heersers het die fondament van latere Kadjar-kuns gevorm.
Dylan Thomas
Thomas is gedurende sy leeftyd as digter bewonder, hoewel hy die lewe van 'n skrywer veeleisend gevind het. Hy het begin om sy inkomste aan te vul met leestoere en radiouitsendings. In die 1940's het sy radio opnames vir die BBC die aandag van die publiek getrek, en is hy verskeie kere deur die BBC gebruik. Thomas het die eerste keer in die 1950's na die Verenigde State gereis. Sy voordragte aldaar het aan hom 'n mate van bekendheid besorg, terwyl sy onvoorspelbare gedrag en drankverbruik toegeneem het. Sy tyd in die VSA het sy reputasie verstewig, en hy het voortgegaan om werke soos "A Child's Christmas in Wales" op te neem. Gedurende sy vierde besoek aan New York in 1953 het Thomas ernstig siek geword en in 'n koma verval. Hy sterf op 9 November 1953, waarna sy liggaam teruggeneem is na Wallis. Hy is op 25 November 1953 in die St Martin's-kerkhof in Laugharne, Carmarthenshire, begrawe.
Alhoewel Thomas uitsluitlik in Engels geskryf het, word hy erken as een van die belangrikste Walliese digters van die 20ste eeu. Hy word veral onthou vir sy oorspronklike, ritmiese, vernuftige en vindingryke gebruik van woorde en beeldspraak. Sy reputasie as een van die belangrikste en relevantste moderne digters is stewig gevestig, en hy bly een van die gewildste digters onder die publiek.
Zand-dinastie
Ná Karim Khan se dood het Iran begin verval weens interne dispute onder lede van die Zand-dinastie. Die laaste heerser, Lotf Ali Khan Zand (bewind: 1789-1794), is in 1794 deur Aga Mohammed Khan Kadjar tereggestel.
Volgens The Oxford Dictionary of Islam geniet Karim Khan Zand die reputasie as "die menslikste Irannese heerser van die Islamitiese tydperk". Toe die name van vorige heersers van Iran ná die Irannese Rewolusie taboe geword het, het die burgers van Shiraz geweier om die Karim Khan Zand- en Lotf Ali Khan Zandstraat, die stad se twee hoofstrate, te hernoem.
Dylan Thomas
Vormingsjare
Thomas se passie vir die poësie en die letterkunde het vroeg reeds in sy middelbare skooljare gemanifesteer. Na enkele maande publiseer die skoolkoerant sy eerste gedig, The Song of the Mischievous Dog. Op 12-jarige leeftyd publiseer The Western Mail sy gedig His Requiem. Later het dit egter gebblyk dat die gedig plagiaat was.
Nadat hy die skool op 16-jarige leeftyd verlaat (in 1931), sluit hy aan by die The South Wales Daily Post, 'n plaaslike koerant. Daar was hy agtereenvolgens proefleser, verslaggewer en vryskut medewerker. Intussen knoop hy ook 'n vriendskap aan met die digter Vernon Watkins, met wie hy die res van sy lewe 'n literêre vriendskap sou geniet. Thomas rebelleer in die tyd ook teen die establishment: sy kleredrag is verslons, hy drink dikwels, en steur hom min aan afsprake. Dié gedrag en voorkoms stem volgens hom ooreen met die beeld wat 'n digter moet uitdra. Thomas skryf verder, en af en toe word sy gedigte gepubliseer. Aan die einde van 1933 en die begin van 1934 skryf hy ongeveer 30 gedigte waarvan 13 gebundel word. Kenmerkend van sy vroeër poësie is die gebruik van alliterasie, binnerym en sprung rhythm.
Debuut
In 1936 leer hy die Ierse danseres Caitlin Macnamara ken in 'n kroeg in Engeland. Macnamara en Thomas tree 'n jaar later in die huwelik en huur 'n huis in Laugharne in Wallis. Hoewel die huwelik redelik gelukkig was, was dit aan die begin stormagtig: geldprobleme, drankprobleme (Macnamara was ook 'n swaar drinker) en rusies het gereeld voorgekom. Hulle skenk geboorte aan twee seuns en 'n dogter.
Thomas lê hom in die tyd toe op prosa. The Map of Love (1939) bevat naas 16 gedigte ook sewe verhale. 'n Jaar later publiseer hy die verhaalbundel Portrait of the Artist as a Young Dog (in die Nederlands vertaal deur Hugo Claus), 'n outobiografiese werk.
Tydens die oorlog skryf hy in opdrag van die Ministerie van Propaganda filmscenario's wat bedoel was om soldate te vermaak, waaronder scenario's wat weens 'n gebrek aan fondse nooit tot uiting kom nie. Na die oorlog kry Thomas 'n weeklikse rubriek op die radio, waar hy gedigte voordra en bespreek. Sy betowerende stem kluister weekliks massas mense aan die radio.
Deurbraak
Thomas behaal sy groot deurbraak en verkry internasionale roem met die bundel Death and Entrances (1946). Intussen het Thomas met sy gesin verhuis na die bekende boothuis in Laugharne. Onder andere omdat die geldnood bly knyp, vertrek Thomas in 1950 na Amerika om daar voorleessessies te gee. Sy volledige honorarium word egter aan drank gespandeer.
Saam met sy vrou Caitlin vertrek hy in 1952 vir die tweede maal na Amerika, waar hy stampvol sale trek met sy voorleessessies. Sy sukses was enorm. Na hierdie reis besoek hy die VSA nog enkele kere, maar hy kom nouliks nog by skryf uit. In 1952 verskyn die bundel Collected Poems, met die bekende villanelle Do not go gentle into that good night, 'n gedig oor die dood van sy vader. In dieselfde jaar verskyn ook sy hoorspel Under Milk Wood (eweneens vertaal deur Hugo Claus).
Satyrium compactum
Satyrium compactum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Zambië en Zimbabwe.
Dylan Thomas
Invloed
Belangstelling in Dylan Thomas se werk het vanaf die sestigerjare geweldig toegeneem. Die naam 'Dylan' het 'n invloed gehad op die sanger Bob Dylan se keuse van 'n verhoognaam (Dylan is gebore as Robert Zimmerman).
Thomas se sukses na sy oorlye het 'n groot invloed op vele terreine uitgeoefen. Eerstens kan genoem word die kwaliteit van sy werk, waarin die klankkleur van die woorde en die ritme van die sinne in groot mate sy gedigte beïnvloed. Daarnaas is daar ook die kwessie van mitevorming: Dylan Thomas word dikwels ingedeel by kunstenaars wat onder die gewig van hul eie sukses ten gronde gegaan het (James Dean, Arthur Rimbaud, Kurt Cobain). Ook die voorleessessies en radio-optredes (en die opnames hiervan) dra danksy hul sonore, beswerende stem by tot die populariteit van sy werk.
Sommige kritici beweer egter dat hy as digter oorskat is deurdat hy gedurende sy lewe op 'n sensasionele en onvoorspelbare wyse opgetree het en deur die doelgerigte gebruik van droefgeestigheid en geheimsinnigheid daarin geslaag het om die eenvoud van sy gedigte te verbloem.
Sympagella cantharellus
Sympagella cantharellus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Leonard Jackson (akteur)
Leonard Jackson (7 Februarie 1928 – 22 Desember 2013) was 'n Amerikaanse akteur en skrywer. Hy was bekend vir sy rolle in die rolprente Super Spook (1975), Car Wash (1976), The Color Purple (1985), en Conspiracy Theory (1997).
Sympagella clavipinula
Sympagella clavipinula is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 2004 deur Tabachnick & Levi.
Eenwielfiets
'n Eenwielfiets word dikwels beskryf as 'n fiets met slegs een wiel.'n Eenwieler het geen versnellings of vrywiel nie, dus moet die ryer bly trap om te ry. Verder ontbreek 'n fietsketting en die trapas is direk op die wiel gemonteer. Eenwielerry is Nederland se jongste fietssport.
Geskiedenis
Die geskiedenis van die eenwielfiets begin met die uitvinding van die fiets. Die Duitser Karl Drais (1785-1851) het die loopfiets ontwerp: 'n houtbalk met twee wiele en 'n stuurmeganisme; voortbeweeg deur met jou voete op die grond te skop. In 1870 ontwerp James Starley 'n unieke fiets wat die "hoë bi" genoem is en opgebou was uit 'n baie groot voorwiel en 'n klein agterwiel. Dié fiets was die inspirasie vir die ontwikkeling van die eenwielfiets.
Omdat eenwielers meer vaardigheid vereis om te bemeester as gewone fietse, word hulle veral deur vermaakkunstenaars gery. Entoesiastiese eenwielryers het saam met fietsvervaardigers nuwe ontwerpe uitgedink, soos die saallose eenwielers en hoë eenwielers (die giraffe).
Bergfietse met een wiel
Bergeenwielfietse kombineer bergfietsry met sekere proefuitdagings. Die uitdaging hier, is om oor 'n langer afstand oor moeilike terrein te ry. Dikwels word die term municycling (of kortweg muni) gebruik, na die Engelse mountain unicycling.
'n Bergeenwielfiets het 'n groter wiel as die meeste standaard- en vrystyl-eenwielers, naamlik 24, 26, 29 of selfs 36 duim. Die eenwielfiets het 'n dik terreinband en dikwels 'n ruggraat-as en -kranke; die kroon van die raam is plat en die raam word van sterk CrMo of aluminium gemaak. Die saalpen is dikwels 25,4 mm of 27,2 mm, dikker dan die 22,0 mm van die standaardeenwielfiets en dus ook sterker.
Proewe
By proewe beweeg die ryer oor hindernisse van watter aard ookal geskik is. Dit kan op 'n terrein gehou word of in 'n stadsomgewing. Die uitdaging is om van punt A na punt B te vorder sonder om te val.
Straatry
Straatkompetisies kombineer proewe met vrystyltegnieke en dié dissipline word meestal in 'n stedelike omgewing beoefen. Hierby speel sowel die tegniese moeilikheidsgraad as kreatiwiteit 'n groot rol.
Ongewone vorme van eenwielers
Sien prentjie regs.
Satyrium confusum
Satyrium confusum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Malawi en Tanzanië.
Satyrium comptum
Satyrium comptum is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Tanzanië.
Elisabeth Bergner
Elisabeth Bergner (22 Augustus 1897 – 12 Mei 1986) was 'n Engelse aktrise en vervaardiger. Sy was bekend vir haar rolle in die rolprente As You Like It (1936), Paris Calling (1941), The Happy Years of the Thorwalds (1962), en The Pentecost Outing (1978).
Bas Belder
Bastiaan (Bas) Belder (gebore 25 Oktober 1946 in Ridderkerk) is 'n Nederlandse politikus. Vanaf 1984 tot 2019 was hy 'n lid van die Europese Parlement (fraksievoorsitter) vir die Staatkundig Gereformeerde Party gewees.
Voordat hy die politiek betree het, was hy werksaam as onderwyser in geskiedenis aan 'n hoërskool en later as buitelandse redakteur by die Reformatorisch Dagblad. Hy het Oos-Europese en Chinese geskiedenis aan die Universiteit Utrecht gestudeer. Hy het ook die opleiding van geskiedenisonderwysers aan die Nutsakademie in Rotterdam gevolg.
Satyrium ecalcaratum
Satyrium ecalcaratum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Demokratiese Republiek die Kongo, Malawi, Rwanda, Tanzanië en Uganda.
Lissodendoryx
Lissodendoryx is 'n genus van sponsdiere uit die klas van die Demospongiae (gewone sponse).
Thomas E. Jackson
Thomas E. Jackson (4 Julie 1886 – 7 September 1967) was 'n Amerikaanse akteur. Hy was bekend vir sy rolle in die rolprente Little Caesar (1931), Mystery of the Wax Museum (1933), Manhattan Melodrama (1934), en It Conquered the World (1956).
Brion James
Brion James (20 Februarie 1945 – 7 Augustus 1999) was 'n Amerikaanse akteur en vervaardiger. Hy was bekend vir sy rolle in die rolprente Blade Runner (1982), Tango & Cash (1989), Another 48 Hrs. (1990), en The Fifth Element (1997).
Marilyn Ramos
Marilyn Ramos (gebore 16 Februarie 1991 in Klerksdorp) is 'n Suid-Afrikaanse ontwerper, model en skoonheidskompetisietitelhouer wat as Mej Suid-Afrika 2012 gekroon is en die amptelike verteenwoordiger van haar land vir Mej Heelal 2013 en Mej Wêreld 2013 geword het.
Ramos het Suid-Afrika by Mej Wêreld 2013 en Mej Heelal 2013 verteenwoordig, en kon nie in albei kompetisies 'n plek behaal nie. Sy het twee keer vir die SA-kompetisie ingeskryf voordat sy as wenner uit die stryd getree het. Sy het ook die titel vir die langste in SA kompetisiegeskiedenis gehou – 16 maande totdat sy Rolene Strauss op 30 Maart 2014 as haar opvolger gekroon het.
Sympagella johnstoni
Sympagella johnstoni is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Sympagella multihexastera
Sympagella multihexastera is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Sympagella johnstoni
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 1886 deur Schulze.
Sympagella multihexastera
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 2008 deur Tabachnick, Janussen & Menschenina.
Frank Jaquet
Frank Jaquet (16 Maart 1885 – 11 Mei 1958) was 'n Amerikaanse akteur. Hy was bekend vir sy rolle in die rolprente Beneath Western Skies (1944), Oregon Trail (1945), Federal Operator 99 (1945), en D.O.A. (1949).
Sympagella gracilis
Die spons behoort tot die genus Sympagella en tot die familie Rossellidae. Die wetenskaplike naam van die spesie is die eerste keer geldig gepubliseer in 1903 deur Schulze.
Phoenix Sky Harbor Internasionale Lughawe
Phoenix Sky Harbor Internasionale Lughawe (IATA: PHX, ICAO: KPHX, FAA LID: PHX), algemeen na verwys as Sky Harbor-lughawe, is 'n siviele-militêre openbare lughawe 4,8 km oos van die sentrum van Phoenix, in Maricopa County, Arizona, Verenigde State. Dit is Arizona se grootste en besigste lughawe, en een van die grootste kommersiële lughawens in die Verenigde State; in 2021 was PHX die 8ste besigste lughawe in die Verenigde State en 22ste besigste in die wêreld. Die lughawe dien as 'n spilpunt vir American Airlines en 'n basis vir Southwest Airlines.
Rosalind Franklin
Rosalind Franklin (25 Julie 1920 – 16 April 1958) was 'n Engelse skeikundige en x-straal kristallografis van Joodse afkoms. Sy het 'n kritieke bydrae gemaak tot die begrip van die fyn molekulêre strukture van DNA (deoksiribonukleïensuur). Na die afronding van haar gedeelte van die werk op DNA, het Franklin ook baanbrekerswerk op die tabakmosaïekvirus en die poliovirus gedoen.
Phoenix Sky Harbor Internasionale Lughawe
Die lughawe is ook die tuiste van die 161ste Lughervulvleuel (161 ARW), 'n Lugmobiliteitskommandement-verwerfde eenheid van die Arizona Air National Guard. Die militêre enklawe staan bekend as die Goldwater Air National Guard Base. Een van twee vlieënde eenhede in die Arizona ANG, vlieg die 161 ARW die Boeing KC-135 Stratotenker-vliegtuig. Benewens sy binnelandse rol as 'n National Guard-eenheid, verrig die 161 ARW ook 'n rol aan die staat sowel as oorsee as 'n Amerikaanse Lugmag (USAF)-organisasie, wat lughervulling en lugmobiliteitsendings wêreldwyd ondersteun.
Terminale
Die lughawe het 117 aktiewe lughekke in twee terminale (3 en 4). Die lughawe-administrasie sê die benamings Terminaal 1 en Terminaal 2 is nou gestaak, en dat hul nie die ander terminale wou hernommer nie aangesien passasiers reeds vertroud is met die nommers in plek. Bushekke word beplan om op die Terminaal 2-terrein bedryf te word. American en Southwest gebruik Terminaal 4. Die ander lugrederye gebruik Terminaal 3. Alle internasionale aankomste sonder grensvoorafklaring word in Terminaal 4 verwerk.
Rosalind Franklin
Franklin is veral bekend vir haar werk op die X-straaldiffraksiebeelde van DNA, veral Foto 51, terwyl sy aan King's Kollege in Londen gewerk het, wat gelei het tot die ontdekking van die DNA-dubbele heliks waarvoor James Watson, Francis Crick en Maurice Wilkins die Nobelprys vir Fisiologie of Geneeskunde in 1962, gedeel het. Watson stel voor dat dit ideaal sou gewees het as Franklin met die Nobelprys vir Chemie, saam met Wilkins bekroon sou gewees het. Hoewel daar toe nog nie 'n reël teen postuum toekennings was nie, maak die Nobelkomitee in die algemeen nie postuum nominasies nie.
Phoenix Sky Harbor Internasionale Lughawe
Aanloopbane
PHX beslaan 1 400 hektaar op 'n hoogte van 346 m. Die lughawe het drie parallelle beton /gegroefde aanloopbane (sien kassie regs).
Landvervoer
Reisigers kan toegang verkry tot beide terminale vanaf die East Economy Parking deur die PHX Sky Train te gebruik. Daar is ook terminaalparkeerplek langs elke terminaal. Die lughawe verskaf steeds pendelbusdiens tussen die terminale en die huurmotorsentrum met aparte roetes wat elke terminale bedien totdat die PHX Sky Train-projek voltooi is.
Rosalind Franklin
Jeug
Franklin was 'n dogter van die bankier Ellis Franklin en sy vrou Muriel Frances Waley (1894-1976). Na die laerskool het sy op twaalfjarige ouderdom na die St. Paul's Girls School gegaan, een van die min meisieskole met fisika- en chemie-klasse. Op die ouderdom van 15 besluit sy dat sy 'n navorser wil word. Haar vader was egter teen hoër onderwys vir vroue en wou hê dat sy 'n maatskaplike werker moes word. Hy weier dus om die koste van haar universiteitsopleiding te betaal, hoewel sy reeds die toelatingseksamen vir die Universiteit van Cambridge geslaag het. Hy het eers ingestem toe 'n tante aangebied het om vir haar studies te betaal en sy vrou blykbaar ook hul dogter se keuse ondersteun.
Cambridge
Franklin word in 1938 aan die Newnham College aan die Universiteit van Cambridge toegelaat, waar sy in 1941 in natuurwetenskappe studeer met 'n spesialisasie in fisiese chemie. Nadat sy nog 'n jaar aan die universiteit gewerk het, word sy in 1942 as deel van die Tweede Wêreldoorlog navorsing by die British Coal Utilization Research Association. Sy het die poreusheid van steenkool met helium ondersoek om steenkool so ekonomies moontlik te gebruik as gevolg van die skaarste gedurende die oorlogstyd en om goeie gasmaskers met steenkoolpoeier te maak. Hierdie werk vorm die basis vir haar PhD in fisiese chemie vir die proefskrifː "Die fisiese chemie van soliede organiese kolloïede met spesiale verwysing na steenkool," aan die Universiteit van Cambridge in 1945.
Parys
Na haar studies in Cambridge het drie jaar se studie in Parys gevolg aan die "Laboratoire Central des Services Chimiques de l'Etat". Hier het sy die X-straaldiffraksietegnieke van kristallografie aangeleer wat sou bydra tot die ontdekking van die struktuur van DNA.
Londen
In 1948 keer sy terug na die Verenigde Koninkryk as navorser op die gebied van molekulêre röntgendiffraksie by King's Kollege in Londen onder leiding van Sir John Randall.
'n Gebrek aan duidelikheid oor die verantwoordelikhede vir die DNA-ondersoek het tot wrywing gelei tussen Franklin en Maurice Wilkins, 'n navorser wat 'n geruime tyd by Randall gewerk het. Franklin was geheimsinnig oor haar resultate en het ook eienaardig opgetree: ondanks die feit dat haar navorsing bewys het dat DNA 'n heliksstruktuur het, het sy aan almal verduidelik dat dit nie die geval was nie en in die somer van 1952 het sy 'n boodskap in haar navorsingsinstituut geplaas met die aankondiging: "Dit is met groot spyt dat ons die dood op Vrydag 18 Julie 1952 van D.N.A. heliks moet aankondig ... Daar word gehoop dat dr. M. H. F. Wilkins sal praat ter nagedagtenis aan die ontslape heliks". Op 'n stadium het Wilkins Franklin se röntgendiffraksiefoto's van DNA aan James Watson, die mededinger van Cambridge, gewys wat die idee kry dat die struktuur van DNA soos 'n dubbele heliks moet lyk nadat Linus Pauling met 'n soortgelyke, maar verkeerde model vorendag gekom het (hy was gebaseer op 'n drievoudige heliks in plaas van 'n dubbele heliks). Dit het gelei tot 'n artikel deur Watson en Francis Crick in die wetenskaplike weeklikse tydskrif Nature. Onmiddellik voor die artikel in dieselfde uitgawe van Nature verskyn 'n artikel van Franklin ook ter ondersteuning van sy gevolgtrekkings.
Of Franklin self die struktuur van DNA sou gevind het en in watter mate haar naam vermeld moet word in verband met die ontdekking van die struktuur van DNA, bly tot vandag toe gedebatteer. Die feit bly staan dat dit sonder haar hoë kwaliteit foto 's van x-straaldiffraksie van DNA langer sou geneem het voordat die struktuur daarvan gevind sou word.
Birbeck Kollege
Na die DNA-publikasies is sy na Birkbeck Kollege waar sy haar eie navorsingsgroep gekry het en op virusse gekonsentreer - sy mag slegs King's Kollege slegs verlaat as sy ophou werk op DNA. Sy het veral op die tabakmosaïekvirus en die poliovirus gewerk.
Tydens 'n besoek aan die Verenigde State in 1956 het sy siek geword en eierstokkanker is gediagnoseer. Twee jaar later is sy op 37-jarige ouderdom oorlede as gevolg van hierdie siekte, wat waarskynlik veroorsaak is deur die onverantwoordelik hantering van X-strale tydens haar navorsing: sy het selde 'n loodvoorskoot gedra en haarself gereeld aan X-strale blootgestel. .
In 1962 ontvang Watson, Crick en Wilkins die Nobelprys vir Fisiologie of Geneeskunde. Miskien sou Rosalind ook Franklin in daardie eer gedeel het as sy geleef het. Die prys word egter nie postuum toegeken nie en word nie aan meer as drie mense toegeken nie.
Vernoem
• In 2002 het die Universiteit van Groningen die eerste Rosalind Franklin-stipendium-navorsingstoekennings uitgereik vir vroue met 'n doktorsgraad.
Arthur L. Jarrett
Arthur L. Jarrett (5 Februarie 1884 – 12 Junie 1960) was 'n Amerikaanse skrywer en akteur. Hy was bekend vir sy rolle in die rolprente Moonlight and Pretzels (1933) en Birth of a Baby (1938).
Jean Anouilh
Jean Anouilh (1910–1987) was 'n Franse dramaturg en toneelskrywer wie se loopbaan oor vyf dekades gestrek het. Hy is veral bekend vir toneelstukke soos Antigone (1942) en Becket (1958). Die grootste deel van repertoire handel oor die handhawing van integriteit in 'n wêreld van morele kompromie.
Beknopte biografie
Jean Marie Lucien Pierre Anouilh is op 23 Junie 1910 in Bordeaux gebore. Hy was die seun van 'n kleremaker en 'n klavieronderwyser. Ná sy studies in die regte werk hy vir twee jaar by 'n reklame-agentskap. In 1929 word hy die sekretaris van Louis Jouvet van die Comédie des Champs-Élysées. In 1929 skryf hy sy eerste stuk, die klug Humulus le muet en in 1931 sy eerste "ware" stuk l'Hermine. Hy besluit om voltyds te skryf, maar dit was aanvanklik nie so maklik nie.
Hy maak sy deurbraak in 1937 met Le Voyageur sans Bagage. Dit is deur die akteurs Sacha en Ludmilla Pitoëff in die teater van die Mathurins op die planke gebring.
Tydens die Duitse besetting het Anouilh aanhou skryf. Hy bly egter onpartydig, waarvoor hy later sterk gekritiseer is. Sy Antigone is in 1942 geskryf, maar eers in 1944 opgevoer. Na die besetting het hy hom oor 'n medeskrywer, Robert Brasillach, ontferm, wat wel met die besetters saamgewerk het. Hy het tevergeefs probeer om hom van die doodstraf te red. Hierdie gebeurtenis het 'n groot impak op sy lewe gehad. Hy het uiteindelik menssku geword en is op 3 Oktober 1987 in Lausanne in Switserland oorlede.
Institut de France
Die Institut de France (Franse uitspraak: ɛ̃stity də fʁɑ̃s}}, Instituut van Frankryk) is 'n Franse skolastiese genootskap wat vyf académies omvat, insluitende die Académie française.
Geskiedenis
regs|duimnael|Die koepel van die Institut de France
Die gebou was oorspronklik opgerig as die Collège des Quatre-Nations deur Kardinaal Mazarin as 'n skool vir studente vanuit nuwe provinsies wat geannekseer en toegevoeg is tot Frankryk onder Louis XIV. Die Institut de France was op 25 Oktober 1795 deur die Franse regering gestig. In 2017 was Xavier Darcos as die Institut de France se kanselier benoem.
Invloed
Die Royal Society of Canada wat in 1882 geïnisieer is, is gemodelleer na voorbeeld van die Institut de France, en die Koninklike-genootskap van Londen. Die Libanese Akademie van Wetenskappe, amptelike bekend ingevolge sy Franse naam as "Académie des Sciences du Liban" (ASL), is breedweg geskoei op die Franse Akademie van Wetenskappe, waarmee dit op deurlopende wyse gesamentlike programme bestuur.
Martine Beswick
Martine Beswick (gebore 26 September 1941) is 'n Jamaikaansge aktrise. Sy is bekend vir haar rolle in die rolprente From Russia with Love (1963), Thunderball (1965), A Bullet for the General (1967), en Dr Jekyll & Sister Hyde (1971).
Edna Best
Edna Best (3 Maart 1900 – 18 September 1974) was 'n Engelse aktrise. Sy was bekend vir haar rolle in die rolprente The Man Who Knew Too Much (1934), South Riding (1938), The Late George Apley (1947), en The Ghost and Mrs. Muir (1947).
Pypbom
Pypbomme word gewoonlik in 'n yster- of metaalpyp gebou. Dit word met 'n plofstof soos buskruit gevul en dig aan beide kante verseël. Om die plofstof te ontvlam, word 'n klein opening in die pyp of een van die hoeke vir 'n lont of 'n elektriese draad aangebring.
Dit is relatief eenvoudig, maar uiters riskant om pypbomme te maak. Die proses om die pyp te verseël kan die plofstof laat ontvlam. Dit risiko is groter as die punt van die pyp met geweld afgesluit word (geslaan of gebuig). Dit gebeur gereeld dat mense wat pypbomme maak hulself in die proses opblaas.
Sodra 'n pypbom ontplof sal die metaal stukkies skrapnel vorm wat deur die lug vlieg. As hierdie skrapnel 'n persoon tref, sal dit hom/haar dood of ernstig beseer. Die knal van 'n pypbom is ook so hard dat dit mense se gehoor kan beskadig.
Voorvalle
Enkele voorvalle ter illustrasie: